ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
ஊழியர் வருங்கால வைப்பு நிதி அமைப்பு, கோவிட்-19 தொற்று நோய் பாதிப்பு இருந்தபோதிலும், அதன் சந்தாதாரர்கள் உங்கள் வாடிக்கையாளரை அறிந்துகொள்ளுங்கள்  தகவலைப் புதுப்பிப்பதில் ஜூலை- 2020ஆம் ஆண்டில் குறிப்பிடத்தக்க முன்னேற்றத்தை எட்டியுள்ளது.
2.39 லட்சம் ஆதார் எண், 4.28 லட்சம் மொபைல் எண்கள் மற்றும் 5.26 லட்சம் வங்கி கணக்கு அதன் சந்தாதாரர்களின் UAN எண்களைப் புதுப்பித்துள்ளது
2020 ஜூலை மாதத்தில், அதன் சந்தாதாரர்களின் 2.39 லட்சம் ஆதார், 4.28 லட்சம் மொபைல் எண்கள் மற்றும் 5.26 லட்சம் UAN வங்கி கணக்குகளை ஊழியர் வருங்கால வைப்பு நிதி நிறுவனம் வெற்றிகரமாகப் புதுப்பித்துள்ளது.
கோவிட்-19 தொற்றுநோயின் காரணமாக முன்னெப்போதுமில்லாத சவாலை நாடு எதிர்கொண்டுள்ள நிலையில், சமூக விலகல் என்ற கருத்து மகத்தான முக்கியத்துவத்தைப் பெற்றுள்ளது. இதன் காரணமாக நாட்டின் முதன்மைச் சமூகப் பாதுகாப்பு அமைப்பான, வேலைவாய்ப்பு வருங்கால வைப்பு நிதி அமைப்பு, அதன் சந்தாதாரர்களுக்குத் தடையற்ற சேவைகளை டிஜிட்டல் பயன்முறையில் குறைந்த தொடர்புடன் வழங்கக் கடுமையாக முயற்சித்து வருகிறது.
இந்த அமைப்பு, அதன் ஆன்லைன் சேவைகளின் கிடைக்கும் தன்மையையும், அணுகலையும் விரிவுபடுத்துவதற்கான முயற்சியில் ஆன்லைன் சந்தையின் மூலம் அதன் சேவைகளைப் பெறுவதற்கு அதன் சந்தாதாரர்களைச் செயல்படுத்த அதன் வாடிக்கையாளர்களை அறிந்து கொள்ளுங்கள்  தரவை விரைவாகப் புதுப்பித்து வருகிறது.
உங்கள் வாடிக்கையாளரை அறிந்து கொள்ளுங்கள்  புதுப்பிப்பு என்பது ஒரு முறை செயல்முறை ஆகும். இது KYC விவரங்களுடன் யுனிவர்சல் கணக்கு எண்ணை  இணைப்பதன் மூலம் அதன் சந்தாதாரர்களின் அடையாள சரிபார்ப்புக்கு உதவுகிறது. இந்த பயிற்சி முடிந்ததும், பதிவேற்றப்பட்ட KYC விவரங்கள் சரிபார்க்கப்பட்டதும், வேலைவாய்ப்பு வருங்கால வைப்பு நிதி அமைப்பு சந்தாதாரர் டிஜிட்டல் முறை மூலம் EPFO இன் சேவைகளைப் பெற அதிகாரம் பெறுகிறார்.
அதன் சந்தாதாரர்களையும், அதன் ஊழியர்களையும் பாதுகாப்பதற்காக, அமைப்பு தனது சந்தாதாரர்களின் KYC புதுப்பித்தலில் தீவிரமாக கவனம் செலுத்துவதற்கான ஒரு திட்டத்தை உணர்வுபூர்வமாக ஏற்றுக்கொண்டது, இந்த முக்கியமான பணியில் அதன் பணியாளர்களை வீட்டுலிருந்து வேலை என செயல்படுத்தியதன் மூலம் சமூக விலகலையும் கடைபிடித்தது. அதிக எண்ணிக்கையிலான EPFO ஊழியர்கள் KYCஐப் புதுப்பிக்கும் பணியைப் பிரத்தியேகமாக ஒதுக்கிச் செயல்படுத்தினர். இதில் வீட்டுச் செயல்பாட்டிலிருந்து ஒரு வேலையாக விவரங்களைத் திருத்துவதும் அடங்கும். இது ஒரு கால அளவிலான பயிற்சியாக மேற்கொள்ளப்பட்ட நிலையில், இது மிகவும் ஊக்கமளிக்கும் முடிவுகளை அளித்துள்ளது. இந்த KYC புதுப்பிப்பு EPFO சந்தாதாரர்களை டிஜிட்டல் பயன்முறையில் EPFO இன் சேவைகளைப் பெறுவதற்கு பெரிதும் உதவியது, இதனால் EPFO இன் எந்தவொரு அலுவலகத்துடனும் அதன் தேவைகளுக்காகவும் நேரடியாகச் செல்லும் வேலையை நீக்குகிறது.
நிதி அமைச்சகம்
மண்டல ஊரக வங்கிகளின் மறு முதலீட்டுத் திட்டத்தை 2019 - 20 வரை நீட்டிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மண்டல ஊரக வங்கிகளின் மறு முதலீட்டுத் திட்டத்தை, மேலும் மூன்று ஆண்டுகளுக்கு, அதாவது, 2019 - 20 வரை நீட்டிக்க ஒப்புதல் அளிக்கப்பட்டது. இதன் மூலம் மண்டல கிராமிய வங்கிகள், இடர்பாடு மதிப்பீட்டுடன்கூடிய கையிருப்பு வீதத்தை குறைந்தபட்ச முதலீட்டை ஒன்பது சதவீத அளவுக்கு பராமரிக்க வகைசெய்யப்பட்டுள்ளது.
விளைவுகள்:
வலுவான முதலீட்டு கட்டமைப்பும், இடர்பாடு மதிப்பீட்டுடன் கூடிய குறைந்தபட்ச முதலீட்டு கையிருப்பு விகிதத்தை தேவையான அளவுக்கு பராமரிப்பதன் மூலம், மண்டல ஊரக வங்கிகளின் நிதி நிலைத்தன்மை உறுதி செய்யப்படுவதோடு, கிராமப் பகுதிகளின் கடன் தேவைகளைப் பூர்த்தி செய்வதிலும், உள்ளார்ந்த நிதி சேவையிலும், முக்கியப் பங்கு வகிக்க முடியும்.
விவரம்:
நாட்டில் தற்போது 56 மண்டல ஊரக வங்கிகள் செயல்பட்டு வருகின்றன. 31 மார்ச் 2017 நிலவரப்படி, மண்டல கிராமிய வங்கிகள் ரூ.2,28,599 கோடி அளவுக்கு கடன் வழங்கியுள்ளன. இதில் முக்கியப் பிரிவுகளில் வழங்கப்பட்ட கடன் விவரம் வருமாறு:
|
|
விவரம்
|
|
கடன் தொகை 
|
|
மொத்த கடன்
%
|
|
மொத்த முன்னுரிமைப் பிரிவு கடன் 
|
|
2,05,122
|
|
89.73%
|
|
வேளாண்மை 
|
|
1,54,322
|
|
67.51%
|
|
சிறு&குறு விவசாயிகள் 
|
|
1,02,791
|
|
44.97%

மண்டல ஊரக வங்கிகளில் மறு முதலீடு செய்யும் திட்டம் 2010 -11 நிதியாண்டில் தொடங்கப்பட்டு, 2012-13 மற்றும் 2015-16ஆம் ஆண்டுகளில் இருமுறை நீட்டிக்கப்பட்டது. கடைசியாக, 31.03.2017வரை நீட்டிக்கப்பட்டது. மத்திய அரசின் பங்கான ரூ.1,450 கோடியில் 31 மார்ச் 2017 வரை, மொத்தம் ரூ.1107.20 கோடி, மண்டல கிராமிய வங்கிகளுக்கு விடுவிக்கப்பட்டுள்ளது. எஞ்சிய ரூ.342.80 கோடி, இடர்பாடு மதிப்பீட்டுடன் கூடிய குறைந்தபட்ச முதலீட்டு கையிருப்பு வீதம் ஒன்பது சதவீதத்திற்கும் குறைவாக உள்ள மண்டல கிராமிய வங்கிகளின் மறுமுதலீட்டு ஆதரவுக்காக, 2017-18, 2018-19 மற்றும் 2019-20ஆம் ஆண்டுகளில் வழங்கப்படும்.
மறு முதலீடு தேவைப்படும் மண்டல ஊரக வங்கிகளை அடையாளம் காண்பதும், எவ்வளவு முதலீட்டுத் தொகை வழங்கவேண்டும் என்பதும், நபார்டு வங்கியுடன் கலந்தாலோசித்து முடிவு செய்யப்படும்.
2018-19ஆம் ஆண்டுக்கான பட்ஜெட் உரையில், நிதியமைச்சர் வெளியிட்ட அறிவிப்பு தவிர, வலுவான நிதி கட்டமைப்பை கொண்டுள்ள மண்டல ஊரக வங்கிகள், மத்திய அரசு, மாநில அரசு மற்றும் ஆதரவு வங்கி அல்லாத, வகைகளில் முதலீடு திரட்ட அனுமதிக்கப்படும்.
பின்னணி:
கிராமப்புறங்களை சேர்ந்த சிறு மற்றும் குறு விவசாயிகள், விவசாயத் தொழிலாளர்கள், கைவினைஞர்கள் மற்றும் சிறுதொழில் முனைவோர், விவசாயம், வர்த்தகம், வணிகம், தொழில் மற்றும் உற்பத்தி சார்ந்த பணிகளை மேற்கொள்வதற்கு தேவையான கடன் உள்ளிட்ட வசதிகளை ஏற்படுத்தித் தரும் நோக்குடன், மண்டல ஊரக வங்கிகள் ஏற்படுத்தப்பட்டன. மண்டல ஊரக வங்கிகள் மத்திய அரசு, மாநில அரசு மற்றும் சம்பந்தப்பட்ட ஆதரவு வங்கியின் முறையே 50%, 15% மற்றும் 35% என்ற விகிதாச்சார முதலீட்டில் நடத்தப்படுகின்றன.
==============
(Visitor Counter : 232
சமூக நிதி மற்றும் அதிகாரமளித்தல் அமைச்சகம்
நாட்டில் மனிதக் கழிவுகளை மனிதர்களே அகற்றும் முறையை ஒழிப்பதற்கான நடவடிக்கை
06.12.2013 முதல் நடைமுறைக்கு வரும் வகையில் மனிதக் கழிவுகளை அகற்ற தொழிலாளர்களை வேலைக்கு அமர்த்துவதைத் தடை செய்தல் மற்றும் அவர்களின் மறுவாழ்வுச் சட்டம், 2013 " இயற்றப்பட்டது. இச்சட்டத்தின் விதிகளின்படி, மனிதக் கழிவுகளை மனிதர்களே அகற்றும் முறை தடைசெய்யப்பட்டுள்ளது, மேலும் அந்த தேதியிலிருந்து எந்தவொரு நபரும் அல்லது நிறுவனமும் எந்தவொரு நபரையும் மனிதக் கழிவுகளை அகற்றுவதற்கு ஈடுபடுத்தவோ அல்லது பணியமர்த்தவோ முடியாது. எம்.எஸ் சட்டம் 2013 இன் விதிகள் மீறுபவர்களுக்கு அபராதம் அல்லது சிறைத்தண்டனை அல்லது இரண்டும் விதிக்கப்படும் என்று குறிப்பிடுகிறது.
எந்த மாவட்டத்திலும் மனிதக் கழிவுகளை மனிதர்களே அகற்றும் முறையை ஒழிப்பதற்கான தகவல் இல்லை. அனைத்து மாவட்டங்களும் இதிலிருந்து விடுபட்டதாக அறிவிக்க வேண்டும் அல்லது அதனுடன் தொடர்புடைய சுகாதாரமற்ற கழிப்பிடம் மற்றும் மனிதக் கழிவுகளை அகற்றுபவர்களின் தரவுகளை "ஸ்வச்தா அபியான்" மொபைல் பயன்பாட்டில் பதிவேற்றுமாறு அமைச்சகம் கேட்டுக் கொண்டுள்ளது. இருப்பினும், இதுவரை பயன்பாட்டில் நம்பகமான தரவுகள் எதுவும் பதிவேற்றப்படவில்லை.
580 மாவட்டங்களில் இருந்து தரவுகள் சேகரிக்கப்பட்டு, அவை மனிதக் கழிவுகளை மனிதர்களே அகற்றும் முறை இல்லாத மாவட்டங்களாக அறிவிக்கப்பட்டுள்ளன.
அமைச்சகம் மாநிலங்கள் மற்றும் மாவட்டங்களுக்கு பல்வேறு மட்டங்களில் பல தகவல்தொடர்புகளை அனுப்புகிறது மற்றும் இது தொடர்பான உறுதிப்படுத்தலை விரைவுபடுத்த அவர்களுடன் வழக்கமான சந்திப்புகளை எடுத்து வருகிறது.
எஸ்.ஆர்.எம்.எஸ். திட்டத்தின் பெயர் "இயந்திரமயமாக்கப்பட்ட துப்புரவு சுற்றுச்சூழல் அமைப்புக்கான தேசிய நடவடிக்கை"  என மாற்றப்பட்டுள்ளது. மேலும், துப்புரவுத் தொழிலாளர்களின் மறுவாழ்வை உறுதி செய்வதற்காக எஸ்.ஆர்.எம்.எஸ்ஸின் தற்போதைய கூறுகள் நமஸ்தே திட்டத்தின் ஒரு அங்கமாக வைக்கப்பட்டுள்ளன.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் ராம்தாஸ் அத்வாலே மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பாதுகாப்பு அமைச்சகம்
இந்தியா- சிங்கப்பூர் இடையே கூட்டு விமானப்படை போர்ப்பயிற்சி கலைக்குந்தாவில் தொடக்கம்
இந்திய விமானப்படைக்கும், சிங்கப்பூர் விமானப்படைக்கும் இடையேயான 11வது கூட்டு போர்ப்பயிற்சி கலைக்குந்தாவில் உள்ள விமானப்படைத் தளத்தில் நவம்பர் 3ம் தேதி தொடங்கியது. இரண்டு ஆண்டுகள் இடைவெளிக்கு பிறகு நடைபெறும் இந்த கூட்டுப்பயிற்சி 6 வாரங்களுக்கு நடத்தப்படும். இதன் ஒரு பகுதியாக 9ம் தேதி முதல் 18ம் தேதி வரை இரு நாட்டு விமானப்படைகளும் நவீன விமான சாகச பயிற்சிகளில் ஈடுபட உள்ளனர்.
இதில் இந்திய விமானப்படையின் எஸ்யு- 30 எம்கேஐ, ஜாக்குவார், எம்ஐஜி-29, இலகு ரக தேஜாஸ் உள்ளிட்ட விமானங்கள் பங்கேற்கின்றன. சிங்கப்பூர் விமானப்படை சார்பில் எப்-16, விமானம் பங்கேற்றுள்ளது.
எரிசக்தி அமைச்சகம்
ஆக்ஸிஜன் ஆலைகளுக்கு 24 மணி நேரமும் மின்விநியோகம்: மின்சார அமைச்சகம் நடவடிக்கை
கொரோனா தொற்றின் இரண்டாம் அலை, நாடு முழுவதும் பாதிப்பை ஏற்படுத்தியுள்ளதை முன்னிட்டு, நாட்டில் உள்ள 73 ஆக்ஸிஜன் ஆலைகளில் மின் விநியோகத்தை, மின்சார அமைச்சகம் கண்காணித்து வருகிறது. இவற்றில் 13 ஆலைகள், தேசிய தலைநகர் மண்டலத்துக்கு ஆக்ஸிஜன் விநியோகிக்கின்றன. இவற்றுக்கு தடையின்றி மின்சாரத்தை விநியோகிக்க கீழ்கண்ட செயல்திறன் மிக்க நடவடிக்கைகள் மேற்கொள்ளப்பட்டுள்ளன:
மின்துறை செயலாளர் தினசரி ஆய்வு: ஆக்ஸிஜன் ஆலைகளுக்கான மின் விநியோக நிலவரம் குறித்து மின்துறை அமைச்சக செயலாளர், அனைத்து மாநில மின்துறை செயலாளர்கள், மின் பகிர்வு நிறுவனமான பொசோகோவின் தலைமை நிர்வாக இயக்குனர் அளவில் தினசரி ஆய்வு நடத்தப்படுகிறது. ஆக்ஸிஜன் ஆலைகளுக்கு 24 மணி நேர மின்சார தொடர்பான அனைத்து பிரச்னைகளும் தினசரி ஆய்வு கூட்டத்தில் அடிக்கடி விவாதிக்கப்படுகின்றன.
24 மணி நேர கட்டுப்பாட்டு அறை: ஆக்ஸிஜன் ஆலைகளில் 24 மணிநேர மின்சாரத்தை உறுதி செய்ய, ஊரக மின்மயமாக்க நிறுவனத்தில்  24 மணி நேரமும் செயல்படும் கட்டுப்பாட்டு அறை, கட்டுப்பாட்டு குழு ஏற்படுத்தப்பட்டுள்ளது. இவர்கள், ஆக்ஸிஜன் ஆலைகளின் சிறப்பு அதிகாரிகளுடன் தொடர்பில் இருப்பர்.
தடுப்பு நடவடிக்கைகள்: ஆக்ஸிஜன் ஆலைகளுக்கு மின்சார விநியோகிக்கும் பாதைகளில் சிறப்பான முறைகளை பின்பற்ற அறிவுறுத்தப்பட்டுள்ளது. ஹிமாச்சலப் பிரதேசத்தில் உள்ள பரோதிவாலா ஆக்ஸிஜன் ஆலை, கேரள கனிம மற்றும் உலோக ஆலை ஆகியவற்றில் மின்சார விநியோகிக்கும் கருவிகளை மாற்றியமைப்பது உட்பட பல நடவடிக்கைகள் அறிவுறுத்தப்பட்டள்ளன. உத்தரகாண்ட் மாநிலத்தில் உள்ள சலேகி ஆக்ஸிஜன் ஆலையில் பறவைகளால் மின் விநியோக பாதிப்பு ஏற்படுவதை தடுக்க, 132 கிலோ வாட் திறனில், தரைக்கு கீழ் கேபிள்களை அமைக்க அறிவுறுத்தப்பட்டுள்ளது.
மின் விநியோகத்துக்கான தொழில்நுட்ப தணிக்கை மற்றும் தீர்வு நடவடிக்கைகளை திறம்பட அமல்படுத்துதல்:
▪ இந்த தொழில்நுட்ப தணிக்கை பணியை பொசோகோ நிறுவனம் மேற்கொள்கிறது. இந்த அறிக்கை அடிப்படையில், ஆக்ஸிஜன் ஆலைகளுக்கு தடையற்ற மின் விநியோகத்துக்கு தீர்வு நடவடிக்கைகளை மேற்கொள்ளும்படி பல மாநிலங்களுக்கு மின்துறை அமைச்சகம் கடிதம் அனுப்பியுள்ளது. மீதமுள்ள ஆலைகளில் தொழில்நுட்ப தணிக்கை பணி இன்னும் ஒரு வாரத்தில் முடிவடையவுள்ளது.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1717861
-----
(
இளைஞர் நலன் மற்றும் விளையாட்டு அமைச்சகம்
வெளிநாட்டுப் பயிற்சி மற்றும் பல்வேறு விளையாட்டு வீரர்களுக்கு போட்டிகளில் கலந்து கொள்ள நிதி உதவியை மிஷன் ஒலிம்பிக் செல்  வழங்க முடிவு
இளைஞர் விவகாரங்கள் மற்றும் விளையாட்டு அமைச்சகத்தின் மிஷன் ஒலிம்பிக் செல் பிப்ரவரி 15 மற்றும் 16 ஆம் தேதிகளில் 10 ஜூடோ வீரர்கள், 2 பேட்மிண்டன் வீரர்கள் மற்றும் 3 வாள் வீச்சு வீரர்களுக்கான பயிற்சி மற்றும் போட்டிகளில்  கலந்து கொள்வதற்கான நிதி உதவிக்கு ஒப்புதல் அளித்துள்ளது.
3 டாப்ஸ் டெவலப்மெண்ட் உள்பட 10 ஜூடோக்கள் & 7 என்சிஓஇ வீரர்கள் உஸ்பெகிஸ்தான் மற்றும் ஜார்ஜியாவில் 21 நாட்களுக்குப் பயிற்சி பெறுவார்கள். அதே நேரத்தில் அவர்கள் உஸ்பெகிஸ்தான், ஜார்ஜியா மற்றும் துருக்கியில் 3 கிராண்ட்ஸ்லாம் போட்டிகளிலும் கலந்து கொள்வார்கள்.
வீரர்களின் பங்கேற்புகா கட்டணம், விமானகீ கட்டணம், தங்கும் இடம்/போர்டிங், மருத்துவக் காப்பீட்டுச் செலவு, உள்ளூர் பயணம் மற்றும் உணவுச் செலவுகள் ஆகியவை இந்திய விளையாட்டு ஆணையத்தால் ஏற்கப்படும்.
ஜெர்மன் ஓபன், ஆல் இங்கிலாந்து சாம்பியன்ஷிப், சுவிஸ் ஓபன், ஆர்லியன்ஸ் மாஸ்டர்ஸ், ஸ்பெயின் மாஸ்டர்ஸ் மற்றும் ஆர்லியன்ஸ் மாஸ்டர்ஸ் ஆகியவற்றில் போட்டியிட இரண்டு பேட்மிண்டன் வீரர்களுக்கான செலவையும் எம்ஓசி அங்கீகரித்துள்ளது.
ஃபென்சிங்கில், ஃபென்சிங் வீரர்களான லைஷ்ராம் மொரம்பா, ஸ்ரேயா குப்தா மற்றும் ஒய்னம் ஜுப்ராஜ் சிங் ஆகியோருக்கு மார்ச் மாதம் நடைபெறும் கேடட் & ஜூனியர் ஆசிய சாம்பியன்ஷிப், தாஸ்கண்ட் போட்டியில் பங்கேற்க நிதியுதவி ஒப்புதல் அளிக்கப்பட்டுள்ளது, அதே நேரத்தில் நீச்சல் வீரர் ஸ்ரீஹரி நடராஜுக்கு சிங்கப்பூர் தேசிய சாம்பியன்ஷிப் மற்றும் தேசிய சாம்பியன்ஷிப் போட்டிகளில் பங்கேற்பதற்காக நிதி உதவி வழங்கப்படுகிறது.
இதில் ஸ்ரீஹரி நடராஜுவின் தனிப்பட்ட பயிற்சியாளர் நிஹார் அமீன் மற்றும் பிசியோதெரபிஸ்ட் கார்த்திகேயன் பாலவெங்கடேசன் ஆகியோரின் சேவைக் கட்டணங்களும் அடங்கும்.
மேலும் இந்த இரண்டு நாள் சந்திப்பின் போது, எம்ஓசி உறுப்பினர்கள், இந்திய விளையாட்டு ஆணையம் மற்றும் பல்வேறு தேசிய கூட்டமைப்புகளின் பிரதிநிதிகள், வரவிருக்கும் ஆசிய விளையாட்டுப் போட்டிகள் மற்றும் பாரிஸ் ஒலிம்பிக் போட்டிகள் போன்றவற்றில் கலந்து கொண்டு வெற்றி பெற வழிமுறைகள் குறித்தும் விவாதித்தனர்.
மின்னணு மற்றும் தகவல் தொழில்நுட்பம்
அடுத்த மூன்று மாதங்களுக்கு ஆதார் அட்டை விவரங்களை இணையம் மூலம் இலவசமாக புதுப்பிக்கலாம்
அடுத்த மூன்று மாதங்களுக்கு ஆதார் அட்டை விவரங்களை இணையம் மூலம் இலவசமாக புதுப்பிக்கலாம். மார்ச் 15 முதல் ஜூன் 14, 2023 வரை இந்த இலவசச் சேவை கிடைக்கும். இந்த சேவையை மைஆதார் ‘myAadhaar’ எனும் இணையத்தில் மட்டுமே இலவசமாகப் பெற முடியும். ஆதார் மையங்களில் நேரடியாக சென்று புதுபித்தால் வழக்கம்போல் ரூ.50/- கட்டணமாக வசூலிக்கப்படும்.
இந்திய தனித்துவ அடையாள ஆணையம் லட்சக்கணக்கான மக்கள் பயனடையும் வகையில் இந்த நடவடிக்கையை எடுத்துள்ளது. பயனாளர்கள் https://myaadhaar.uidai.gov.in/ எனும் இணையத்தில் தங்கள் ஆதார் எண்ணைப் பயன்படுத்தி தங்களின் தரவுகளை புதுப்பித்துக்கொள்ளலாம்.
ஏற்றுக்கொள்ளக்கூடிய முகவரி மற்றும் அடையாள ஆவணங்களின் பட்டியல் இந்திய தனித்துவ அடையாள ஆணையத்தின் அதிகாரப்பூர்வ இணையதளத்தில் கிடைக்கிறது.
சுற்றுலா அமைச்சகம்
‘1857-இன் நினைவுகள்- சுதந்திரத்துக்கு ஒரு கட்டியம்’ என்னும் தலைப்பில், சுதந்திரதினத்தைக் கருப்பொருளாகக் கொண்ட இணையக் கருத்தரங்குகளின் முதலாவது விளக்கக் காட்சியை சுற்றுலா அமைச்சகம் வழங்கியது
இந்திய விடுதலைப் போராட்டம் நாட்டின் வரலாற்றில் முக்கியமான அத்தியாயம் ஆகும். கடந்த காலத்தில் நிகழ்ந்த அனைத்திலும் முக்கியமானது இது. “நமது தேசத்தைப் பாருங்கள்’’ என்ற இணையக் கருத்தரங்குகளின் ஒரு பகுதியாக, சுற்றுலா அமைச்சகம், நாட்டின் மிக முக்கியமான தினத்தைப் பெருமைப்படுத்தும் விதத்தில், விடுதலைப் போராட்ட இயக்கம் தொடர்பான கருப்பொருளை மையமாகக் கொண்டு ஐந்து கருத்தரங்குகளுக்கு ஏற்பாடு செய்துள்ளது. இதில், குறிப்பிடத்தக்க முக்கியத்துவம் வாய்ந்த இடங்கள், இந்தியா விடுதலை பெறுவதற்கு பங்களித்த முன்னோடிகள் குறித்த செய்திகள் இடம்பெறும்.
8.8.2020 அன்று , ‘1857-இன் நினைவுகள்- சுதந்திரத்துக்கு ஒரு கட்டியம்’ என்ற இணைய நிகழ்ச்சியை ஏற்பாடு செய்தது. சுதந்திர தினத் தொடரில் இது முதலாவதாகும். நமது தேசத்தைப் பாருங்கள் தொடரில் இது 45-வது அத்தியாயமாகும். நமது தேசத்தைப் பாருங்கள் தொடர், ஒரே பாரதம் உன்னத பாரதம் என்பதன் கீழ், இந்தியாவின் செழுமையான பன்முகத்தன்மையைப் பறைசாற்றுவதன் முயற்சியாகும். இது, ஒரே பாரதம் உன்னத பாரதம் என்ற எழுச்சியை மெய்நிகர் தளத்தில் தொடர்ந்து அளித்து வருகிறது.
பரிதாபகரமான சமூகப் பொருளாதார நிலை, நிலப் பிரச்சினைகள், வருவாய் நிர்வாகம், பொருளாதாரச் சீரழிவு, நிர்வாகத்தில் இந்தியர்களின் கீழ் நிலை, குளறுபடியான கோட்பாடு, பகதூர் ஷா ஜபார் அவமதிப்பு, பாரபட்சமான காவல்துறை, நீதித்துறை, இந்திய சிப்பாய்களிடம் வேறுபாடு ஆகியவற்றால் கிளர்ச்சி வெடித்ததற்கான காரணங்கள் விளக்கப்பட்டன.
1857-ஆம் ஆண்டு முதல் சுதந்திரப்போரில் பங்கு கொண்டு, தில்லியின் எல்லைகளை அடைத்து பிரிட்டிஷ் படைகள் முன்னேறாத வண்ணம் தடுத்து, தில்லியை 120 நாட்கள் சுதந்திரமாக வைத்திருந்த பரீதாபாத்தின் பல்லப்கர் மன்னர் ராஜா நாகர் சிங் போன்ற அதிகமாக வெளியில் பிரபலமடையாதவர்கள் மற்றும் உண்மைச் சம்பவங்களைப் பட விளக்கம் அளித்தவர்கள் வழங்கினர். வேறு சண்டைகளும் இதில் காட்டப்பட்டன.
முதல் சுதந்திரப்போரில் தொடர்புடைய பல்வேறு இடங்கள் பட்டியலிடப்பட்டன. 1857 போர் பற்றிய தகவல்கள் கொண்ட படம் புதிய அனுபவமாக இருந்தது.
நமது தேசத்தைப் பாருங்கள் வலைதளத் தொடர் , மத்திய மின்னணு மற்றும் தகவல் தொழில்நுட்ப அமைச்சகத்தின் தேசிய இ-நிர்வாக துறையின் தொழில்நுட்ப ஒத்துழைப்புடன் வழங்கப்பட்டு வருகிறது. இந்தத் தொடரின் அமர்வுகள் தற்போது https://www.youtube.com/channel/UCbzIbBmMvtvH7d6Zo_ZEHDA/featured என்ற தளத்தில் கிடைக்கும். இந்திய அரசின் சுற்றுலா அமைச்சகம் கையாளும் அனைத்து சமூக ஊடகங்களிலும் இதைக் காணலாம்.
இந்தத் தொடரின் அடுத்த அத்தியாயம் ஆகஸ்ட் 12-ஆம்தேதி காலை 11 மணிக்கு நடைபெறும். இதன் தலைப்பு , பிரிட்டிஷாருக்கு எதிரான இந்தியாவின் போராட்டத்தில் அதிகம் தெரியாத கதைகள் என்பதாகும். தொடருக்கான பதிவுகளை https://bit.ly/LesserKnownDAD-இல் செய்யலாம்.
நுகர்வோர் நலன், உணவு மற்றும் பொது விநியோகம் அமைச்சகம்
அத்தியாவசிய பொருட்களின் விலையேற்றம் மற்றும் மின்-வணிக நிறுவனங்களுக்கான விதிகள் குறித்து நாடாளுமன்றத்தில் செய்யப்பட்ட அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய நுகர்வோர் நலம், உணவு மற்றும் பொது விநியோக இணை அமைச்சர், திரு தான்வே ராவ் சாகேப் தாதா ராவ் கீழ்க்கண்ட தகவல்களை அளித்தார்.
2019-இல் ஜனவரியில் 1.97 சதவீதமாக இருந்த நுகர்வோர் விலைக் குறியீடு , பிப்ரவரியில் 2.57 சதவீதமாகவும், மார்ச்சில் 2.86 சதவீதமாகவும், ஏப்ரலில் 2.99 சதவீதமாகவும், மே மாதத்தில் 3.05 சதவீதமாகவும், ஜூனில் 3.18 சதவீதமாகவும், ஜூலையில் 3.15 சதவீதமாகவும், ஆகஸ்டில் 3.28 சதவீதமாகவும் இருந்தது.
2020-இல் ஜனவரியில் 7.59 சதவீதமாக இருந்த நுகர்வோர் விலைக் குறியீடு , பிப்ரவரியில் 6.58 சதவீதமாகவும், மார்ச்சில் 5.84 சதவீதமாகவும், ஜூனில் 6.123 சதவீதமாகவும், ஜூலையில் 6.73 சதவீதமாகவும், ஆகஸ்டில் 6.69 சதவீதமாகவும்  இருந்தது.
அத்தியாவசிய உணவுப் பொருட்களின் விலைகளை கட்டுப்படுத்துவதற்காக அரசு பல்வேறு நடவடிக்கைகள தொடர்ந்து எடுத்து வருகிறது.
நுகர்வோர் விவகாரங்கள் துறையின் விலை கண்காணிப்புப் பிரிவு அளித்த தகவல்களின் படி, மார்ச் 2020-இல் ரூ 33.34 ஆக இருந்த ஒரு கிலோ அரிசியின் விலை, ஏப்ரலில் 34.07 ஆகவும், மே மாதம் 34.09 ஆகவும், ஜூன் மாதம் 34.35 ஆகவும், ஜூலையில் 34.21 ஆகவும், ஆகஸ்டில் 34.54 ஆகவும் இருந்தது.
மார்ச் 2020-இல் ரூ 28.81 ஆக இருந்த ஒரு கிலோ கோதுமையின் விலை, ஏப்ரலில் 29.10 ஆகவும், மே மாதம் 28.94 ஆகவும், ஜூன் மாதம் 28.49 ஆகவும், ஜூலையில் 28.12 ஆகவும், ஆகஸ்டில் 28.23 ஆகவும் இருந்தது.
நுகர்வோர் பாதுகாப்பு , விதிகள், 2020-இன் படியும், அன்னிய செலாவணி மேலாண்மை சட்டத்தின் படியும், மின் வணிகத்தில் ஈடுபட்டுள்ள நிறுவனங்கள் இந்தியாவில் வசிக்கும் மூத்த அதிகாரி ஒருவரை தொடர்பு அலுவலராக நியமிக்க வேண்டும்.
(Visitor Counter : 77
பிரதமர் அலுவலகம்
உலக நீடித்த வளர்ச்சி உச்சிமாநாடு 2018-ஐ நாளை தொடங்கி வைக்கிறார் பிரதமர்
2018ம் ஆண்டுக்கான உலக நீடித்த வளர்ச்சி உச்சிமாநாட்டை நாளை வெள்ளிக்கிழமை 2018 பிப்ரவரி 16ம் தேதி பிரதமர் திரு. நரேந்திர மோடி புதுதில்லியில் உள்ள விஞ்ஞான் பவனில் தொடங்கி வைக்கிறார். நீடித்த வளர்ச்சி, எரிசக்தி மற்றும் சுற்றுச்சூழல் துறைகளில் உள்ள உலகளாவியத் தலைவர்கள் மற்றும் சிந்தனையாளர்களை ஒரு பொது மேடையில் ஒன்றாக கொண்டு வருவதற்கான எரிசக்தி மற்றும் வளங்கள் பயிற்சி நிறுவனமான டெரியின் முன்னோடி அமைப்பே உலக நீடித்த வளர்ச்சிக்கான உச்சிமாநாடு,
இந்த உச்சி மாநாட்டில் மத்திய சுற்றுச்சூழல், வனம் மற்றும் பருவ நிலை மாற்றத்திற்கான அமைச்சர் திரு. ஹர்ஷ்வர்தன், வர்த்தகம் மற்றும் தொழில்துறை அமைச்சர் திரு. சுரேஷ் பிரபு, வீட்டு வசதி மற்றும் நகர்ப்புற இணையமைச்சர்  திரு. ஹர்தீப் புரி, விமானப் போக்குவரத்துத் துறை இணையமைச்சர் திரு. ஜெயந்த் சின்ஹா மற்றும் அரசியல் மற்றும் நிறுவனத் தலைவர்கள் கலந்து கொள்கின்றனர்.
நெகிழ்திறன் கோளத்திற்கான கூட்டணி என்பதுதான் இந்த உச்சி மாநாட்டின் கருப்பொருள் ஆகும். பருவ நிலை மாற்ற பின்னணியில் வளரும் பொருளாதாரங்கள் எதிர்கொள்ளும் மிக அவசர சவால்கள் சிலவற்றுக்கு தீர்வு காண்பதற்கான செயல் கட்டமைப்பை உருவாக்க இந்த மாநாடு விரும்புகிறது. நில சீரழிவு, நகரங்களை குப்பைகளற்றதாக ஆக்குவதற்கான சிறந்த திடக்கழிவு நுணுக்கங்கள், காற்று மாசை சிறப்பாக எதிர்த்து போராடுவது, வளங்களையும் எரிசக்தி திறனையும் அதிகரிப்பதற்கான நடவடிக்கைகள், தூய்மையான எரிசக்திக்கான மாற்றத்திற்கு வசதியேற்படுத்திக் கொடுப்பது, பருவ நிலை மாற்றத்தால் ஏற்படும் தாக்கங்களை எதிர்கொள்ள நிதி நுணுக்கங்கள், உள்ளிட்ட பல்வேறு விவகாரங்கள் குறித்து இந்த உச்சிமாநாட்டில் விரிவாக ஆலோசிக்கப்படுகிறது. இந்த உச்சிமாநாட்டில் ‘கிரீனோவேஷன் கண்காட்சி’ நீடித்த வளர்ச்சி இலக்குகளை எதிர்கொள்வதற்கான சமீபத்திய தொழில்நுட்ப முன்னேற்றங்களை எடுத்துக்காட்டும்.
இந்த உச்சிமாநாட்டில் கொள்கை உருவாக்குவோர், ஆராய்ச்சியாளர்கள், சிந்தனாவாதிகள், உலகம் முழுவதிலும் இருந்து தூதரக மற்றும் நிறுவன அதிகாரிகள் உட்பட 2000 பிரதிநிதிகள் கலந்து கொள்வார்கள் என எதிர்பார்க்கப்படுகிறது. நிலம், காற்று மற்றும் நீரில் தாக்கம் ஏற்படுவதைக் குறைப்பது மற்றும் எரிசக்தி மற்றும் வளங்களை சிறப்பாக பயன்படுத்திக் கொள்வது குறித்து இந்த மாநாட்டில் சர்வதேச பேச்சாளர்கள் உரையாற்றுகின்றனர். நீடித்திருப்பது, கரியமில சந்தைகள் மற்றும் விலைகள், நீடித்த போக்குவரத்து, நெகிழ்திறன் நகரங்கள், சூரிய மின்சக்தி மற்றும் குளிர்பதன தொழில்நுட்பங்கள் குறித்த விவாதங்களும் நடைபெற உள்ளன. எரிசக்தி மற்றும் வளங்கள் பயிற்சி நிறுவனமான டெரி உலக நீடித்த வளர்ச்சிக்கான உச்சிமாநாட்டின் 2018 பதிப்பை தில்லியில் பிப்ரவரி 15, 16 மற்றும் 17 தேதிகளில் நடத்துகிறது.
நிதி அமைச்சகம்
2018-19ம் ஆண்டுக்கான வருடாந்திர வருவாய் மற்றும் சமநிலை அறிக்கை தாக்கல் செய்வதற்கான காலக்கெடு நீடிப்பு
கொவிட் -19 பெருந்தொற்று தொடர்பாக அமல்படுத்தப்பட்ட பொது ஊரடங்கு மற்றும் கட்டுப்பாடுகள் காரணமாக நாட்டின் பல்வேறு பகுதிகளில் இன்னும் வழக்கமான வணிக செயல்பாடுகள் சாத்தியமில்லை என்பதால் 2018-19-ம் ஆண்டுக்கான சமநிலை அறிக்கை ., ஆண்டு வருவாய்  தாக்கல் செய்வதற்கான தேதி நீடிக்கப்பட வேண்டும் என்று பல்வேறு கோரிக்கைகள் அரசுக்கு வந்தன. தணிக்கையாளர்கள் மற்றும் வணிக செயல்பாடுகள் இணக்கமாக மேற்கொள்ள வசதியாக காலக்கெடுவானது 2020 அக்டோபர் 31-க்கு அப்பாலும் நீட்டிக்கப்பட வேண்டும் என்றும் அரசுக்கு கோரிக்கைகள் வந்தன.
இதனைக் கருத்தில் கொண்டு, ஜிஎஸ்டி கவுன்சிலின் பரிந்துரைப்படி, 2018-19-ம் நிதி ஆண்டுக்கான ஆண்டு வருவாய்  மற்றும் சமநிலை அறிக்கை  ஆகியவற்றை தாக்கல் செய்வதற்கான காலக்கெடு 2020 அக்டோபர் 31-ம் தேதியில் இருந்து 2020 டிசம்பர் 31-ம் தேதி வரை நீடிக்கப்படுகிறது. இந்த முடிவுகளைப் பின்பற்றுவதற்கான அறிவுப்புகள் வெளியிடப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1667289
------
(Visitor Counter : 212
கப்பல் போக்குவரத்து அமைச்சகம்
குஜராத்தின் கெவாடியாவில் நாளை தொடங்கி இரண்டு நாள் நடைபெறும் 19-வது கடல்சார் மாநில மேம்பாட்டு குழுமக்கூட்டத்திற்கு திரு சர்பானந்தா சோனோவால் தலைமை தாங்குகிறார்
குஜராத்தின் கெவாடியாவில் ஆகஸ்ட் 18,19 ஆகிய தேதிகளில் நடைபெறவுள்ள கடல்சார் மாநில மேம்பாட்டு குழுமத்தின் 19-வது கூட்டத்திற்கு மத்திய துறைமுகங்கள், கப்பல் மற்றும் நீர்வழிப் போக்குவரத்து துறை அமைச்சர் திரு சர்பானந்தா சோனோவால் தலைமை தாங்குகிறார். இதில் கடல்சார் துறையின் ஒட்டுமொத்த முன்னேற்றம் தொடர்பான முக்கியமான விவகாரங்கள் குறித்து கலந்துரையாடப்படவுள்ளது. இந்த கூட்டத்தில் மாநில முதலமைச்சர்கள், கடலோர மாநிலங்களின் மூத்த அமைச்சர்கள் மற்றும் யூனியன் பிரதேசங்களின் நிர்வாகிகள் கலந்து கொள்வார்கள். மத்திய அரசின் பல்வேறு அமைச்சகங்கள் மற்றும் துறைகளைச் சேர்ந்த மூத்த அதிகாரிகளுடன் 9 கடலோர மாநிலங்கள் மற்றும் 4 யூனியன் பிரதேசங்களின் செயலாளர்கள் மற்றும் மூத்த அதிகாரிகளும் அங்கு கலந்து கொள்வார்கள்.
கடல்சார் மாநில மேம்பாட்டு குழுமம் 1997 ஆம் ஆண்டில் அமைக்கப்பட்டது. இது மாநில அரசுகளுடன் கலந்தாலோசித்து பெரிய மற்றும் சிறிய துறைமுகங்களின் வளர்ச்சியை உறுதி செய்வதை நோக்கமாகக் கொண்ட கடல்சார் துறையின் மேம்பாட்டிற்கான ஒரு உயர் ஆலோசனை அமைப்பாகும். துறைமுகங்கள், கப்பல் போக்குவரத்து மற்றும் நீர்வழிப் போக்குவரத்துத் துறை அமைச்சர் தலைமையில் அனைத்து கடல்சார் மாநிலங்களின் துறைமுகங்களுக்குப் பொறுப்பு வகிக்கும் அமைச்சர்கள், யூனியன் பிரதேசங்கள், கடற்படை, கடலோரக் காவல்படை மற்றும் தொடர்புடைய அனைத்து பங்குதாரர்களின் பிரதிநிதிகளைக் கொண்ட கடல்சார் மாநில மேம்பாட்டு குழுமம் அமைக்கப்பட்டது.
இந்த கூட்டத்தில், சாகர்மாலா திட்டத்தை செயல்படுத்துவது தொடர்பான பல்வேறு வளர்ச்சி நிகழ்ச்சி நிரல்கள் குறித்து குழுமம் விவாதிக்கும்.
நிதி அமைச்சகம்
ஜி-20 நாடுகளின் நிதியமைச்சர்கள் கூட்டத்தில் திருமதி நிர்மலா சீதாராமன் கலந்து கொண்டார்
காணொலி வாயிலாக இன்று நடைபெற்ற ஜி-20 நாடுகளின் நிதியமைச்சர்கள் கூட்டத்தில் இந்தியாவின் சார்பாக மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் கலந்து கொண்டார்.
கூட்டத்தில் பேசிய அமைச்சர், கொவிட் நெருக்கடிக்கு முடிவு கட்டுவதற்கு ஜி-20 உறுப்பு நாடுகளுகளால் இன்னும் அதிக முயற்சிகள் எடுக்கப்பட வேண்டும் என்று வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1674479
நிதி அமைச்சகம்
சர்வதேச சுங்க தினத்தை மத்திய மறைமுக வரிகள் மற்றும் சுங்க வாரியம் கொண்டாடியது
சர்வதேச சுங்க தினத்தை மத்திய மறைமுக வரிகள் மற்றும் சுங்க வாரியம் இன்று கொண்டாடியது.
நீடித்த விநியோக சங்கிலிக்கான மீட்டெடுத்தல், புதுப்பித்தல் மற்றும் உறுதியை சுங்கத்துறை மேம்படுத்துதல் என்பது இந்த ஆண்டு சர்வதேச சுங்க அமைப்பின் மையக்கருவாகும்.
மத்திய மறைமுக வரிகள் மற்றும் சுங்க வாரிய தலைவர் திரு எம் அஜித்குமார் மற்றும் உயரதிகாரிகள் பங்கேற்ற இந்த நிகழ்ச்சியில் மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன் மற்றும் இணை அமைச்சர் திரு அனுராக் தாக்கூர் ஆகியோரின் வாழ்த்துச்செய்திகள் வாசிக்கப்பட்டன. சிறப்பாக பணிபுரிந்த அலுவலர்களுக்கு சர்வதேச சுங்க அமைப்பின் பாராட்டு சான்றிதழ் வழங்கப்பட்டது.
சென்னை மண்டலத்தின் கூடுதல் துணை ஆணையர்கள் திரு ஆர் கோபால்சாமி மற்றும் திருமதி சமயா முரளி உள்ளிட்ட அதிகாரிகளுக்கு இந்த சான்றிதழ் வழங்கப்பட்டது.
------
(Visitor Counter : 176
மின்னணு மற்றும் தகவல் தொழில்நுட்பம்
பொது சேவை மையங்கள்
மக்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய மின்னணு மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் கீழ்காணும் தகவல்களை வழங்கினார்.
டிஜிட்டல் இந்தியா திட்டத்தின் கீழ் பொது சேவை மையங்களை மின்னணு மற்றும் தகவல் தொழில்நுட்ப அமைச்சகம் உருவாக்கியுள்ளது.
நாடு முழுவதும் உள்ள 2.50 லட்சம் கிராம பஞ்சாயத்துகளில் குறைந்தபட்சம் ஒரு பொது சேவை மையத்தை அமைப்பதற்கும், அரசு மற்றும் மக்கள் சார்ந்த பல்வேறு சேவைகளை மக்களுக்கு வழங்குவதையும் பொது சேவை மைய திட்டம் நோக்கமாகக் கொண்டுள்ளது. கிராம அளவிலான தொழில்முனைவோரால் இது நடத்தப்படுகிறது.
28 பிப்ரவரி 2022 நிலவரப்படி, நாடு முழுவதும் 4,63,705 பொது சேவை மையங்கள் செயல்படுகின்றன. ஒவ்வொரு மையத்திலும் சராசரியாக நான்கு நபர்கள் பணியில் ஈடுபட்டுள்ளனர்.
அதன்படி, நாடு முழுவதும் உள்ள பொது சேவை மையங்களில் சுமார் 15 லட்சம் பேர் நேரடியாகவோ அல்லது மறைமுகமாகவோ தற்போது பணிபுரிகின்றனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814030